Kohti Linnan juhlia -lähetyksissä on luvassa on päivänpolttavia keskusteluja, mielenkiintoisia vieraita sekä Suomen 98-vuotiaaseen historiaan liittyvää erityissisältöä. Ohjelmistossa on mm. ensi-iltansa saava Jääkärit-dokumentti ja perinteinen itsenäisyyspäivän paraati. Suoran lähetyksen juontavat Sanna Savikko ja Heikki Ali-Hokka. Päivän kohokohta on tasavallan presidentin vastaanotto ja suora lähetys Presidentinlinnasta. Ohjelmaa selostavat Jussi-Pekka Rantanen, Piia Pasanen, Jaakko Selin ja Marja Sannikka. Ylen itsenäisyyyspäivän vieton kruunaa Linnan jatkot Hotel Kämpissä, jossa lavalle nousevat mm. Robin, Chisu, Waltteri Torikka, Virve Rosti ja Juha Tapio. Suorassa lähetyksessä mielenkiintoisia vieraita ja linnasta saapuvia juhlijoita jututtavat toimittajat Salla Paajanen ja Riku Riihilahti.